cyanic-selkie/wikianc huggingface dataset:
Waterstof se kleure
Groen waterstof
Groen waterstof word beskou as 'n belangrike metode om die wisselvalligheid van wind en son as energiebron deur opslag in 'n brandstof op te los. In Junie 2023 het die Nederlandse en Deense eerste ministers Suid-Afrika besoek om 'n projek te finansier (teen VS$1 miljard) om groen waterstof in Suid-Afrika te ontwikkel.
Gewasbeskerming
Geïntegreerde bestrydingsmetodes
Benewens die gebruik van spesifieke chemiese plaagdoders moet die natuurlike omstandighede vir die gewas so gunstig moontlik gemaak word ten einde die kans op skade so klein moontlik te maak. Die beskikbare nie-chemiese metodes is nie net baie uitgebreid nie maar ook baie ingewikkeld. 'n Belangrike metode om insekplae te voorkom, is om toe te sien dat gewasse wat voeding aan die insekte verskaf, nie in die omgewing van die verboude gewas voorkom nie. By die koringstingelgalmuggie (Haplodiplosis equestris) kan die kans op skade verklein word deur die lokplant, kweekgras, waarop die insekte voed, te verwyder. 'n Ander metode lê in verbouingspraktyke.
Waterstof se kleure
Pers waterstof
Dit verwys na waterstof wat met atoomkrag vervaardig sou word. Weens die hoë prys word dit egter teen 2023 nog nie gedoen nie.
Gewasbeskerming
Geïntegreerde bestrydingsmetodes
By winterkoring kan wortelsiekte (veroorsaak deur verskillende skimmels) beperk word deur later te saai. Vroeë saai is ook vir die koringstingelgalmuggie ongunstig. Voorts kan 'n spesifieke keuse van gewasse by wisselbou die kans dat siekte en plae sal intree, verklein. Hier bots geïntegreerde bestryding en ekonomiese belange baie duidelik, want die gewas wat juis die beste bedryfsinkomste gee, is die aantreklikste om te verbou. Dit beteken dat die reëls van wisselbou dikwels oortree word of dat daar vooraf bestrydingstappe gedoen moet word, waarvan die koste as 'n soort versekeringspremie beskou moet word. Die teel van bepaalde siekteweerstandbiedende kultivars is van belang by geïntegreerde bestryding, net so os die regte bemesting. Te veeI stikstofbemesting vergroot die kans op skade deur meeldou en bevorder ook die voorkoms van te groot populasies bladluise.
Toepassing
Die voorbeelde toon duidelik dat daar by geïntegreerde bestrydingsprogramme gebruik gemaak moet word van alle faktore wat 'n rol kan speel by die bestryding en beperking of voorkoming van plae en siektes. In enkele gevalle is die ondersoek al so ver gevorder dat daar na 'n geïntegreerde bestrydingsprogram oorgeskakel kan word. In vrugteverbouing is die navorsing die verste gevorder, maar ook in die akkerbou is daar by enkele gewasse al geïntegreerde bestrydingsprogramme moontlik.
By die bestryding van die koringstingelgalmuggie is 'n kombinasie van verskillende regulerende faktore moontlik. Die oorwinteringswyse van die muggie – in die grond – maak dit moontlik om deur middel van grondbewerking 'n deel van die populasie te dood. 'n Volgende bestrydingsfase is wanneer die muggies die vliegstadium bereik. Die muggies vlieg dan na die graanlande en beskadig veral die randstroke. In baie gevalle is dit dan ook voldoende om 'n randstrook met 'n plaagdoder te bespuit ten einde ernstige skade te voorkom.
By ernstige besmetting kan weerstandbiedende kultivars verbou word en ten slotte behoort 10k plante soos kweekgras ook verwyder te word. Hierdie manier van bestryding, wat nog nie in die praktyk gebruik word nie, kombineer dus 'n aantal verbouingsmaatreëls met, waar dit nodig is, gerigte chemiese bestryding op beperkte skaal in plaas daarvan, om sodra die muggies waargeneem word, die hele veld te bespuit. 'n Program vir geïntegreerde bestryding van plae in beetverbouing in Europa is gereed vir gebruik. Die aantal plae en siektes is hier betreklik gering. Die beetsistaalwurm, beetkewer, springstert en die bladluis wat die vergelingsiekte oordra, is egter belangrik. 'n Wisselboustelsel waarvolgens beet nie meer as een keer in vier jaar op dieselfde perseel verbou word nie, is noodsaaklik ten einde skade deur die beetsistaalwurm te voorkom. In die tyd tussen die verbouing van beet mag daar natuurlik ook geen ander lokplante vir die beetsistaalwurm, soos koolsaad of spinasie, verbou word nie.
Deurdat beet slegs elke vier jaar verbou word, beteken dit ook dat daar in die jare tussenin geen beet op aangrensende persele verbou mag word nie. Dit is nodig ten einde skade deur die beetkewer, wat in die grond oorwinter en slegs oor kort afstande kan beweeg, te voorkom. Aangepaste grondbewerking en goeie dreinering kan die gevaar van skade deur die springstert, wat nie teen droogte bestand is nie, beperk. Die bladluis kan baie goed bestry word met 'n uiters selektiewe chemiese middel, pirimor, wat alleenlik bladluise dood.
Sodra tekens van vergelingsiekte opgemerk word, is dit noodsaaklik dat infeksiebronne, soos beetkuile, so gou moontlik opgeruim word. In die praktyk is ervaring al opgedoen met geïntegreerde bestryding van siektes en plae by vrugteverbouing. Siektes soos skurfsiekte en meeldou word bestry met selektiewe middels of middels wat weinig skade veroorsaak en bykans geen newe-effekte het nie. Teen bladluis word pirimor gebruik en teen jonghoutkewer en appelkewer is minerale olie geskik.
Roofmyte kan ook teen vrugtejong houtkewers gebruik word. Die vrugtebladroller word bestry met 'n bakteriepreparaat van Bacillus thuringiensis en teen die appelbladmynermot (Stigmella malella) is die selektiewe middel Rhyania beskikbaar, waardeur die sluipwesp (Chrysocharis prodice) nie gedood word nie en dit dus 'n regulerende uitwerking kan hê. Deur sulke maatreëls is dit moontlik om met minder bestryding die voorkoms van plae te beperk. Die volgende stap na volledige geïntegreerde bestryding op praktykskaal is gerigte bestryding.
Dit beteken dat met die gebruiklike plaagdoders baie noukeuriger te werk gegaan word. Deur die populasie van skadelike insekte te meet, kan bepaal word of en wanneer bestryding ekonomies noodsaaklik is. Hierdie tussenfase op die pad na volledige geïntegreerde bestryding beperk die aantal bespuitings in die boord aansienlik en vind toenemend byval by produsente. Dit sal nog geruime tyd duur voordat volledige geïntegreerde bestryding in alle landbousektore verwesenlik kan word, maar dit is 'n bestrydingsvorm wat baie belofte vir die toekoms inhou.
Geissorhiza imbricata
Geissorhiza imbricata is 'n meerjarige blomplant en geofiet wat tot die genus Geissorhiza behoort en deel is van die fynbos. Die spesie is endemies aan die Wes-Kaap en kom van die Kaapse Skiereiland tot by Bredasdorp voor en verder ooswaarts tot in die boonste gedeelte van die Breederiviervallei. Die plant het 'n voorkomsgebied van 15 048 km² en die plant het die grootste gedeelte van sy habitat afgestaan aan ontwikkeling en gewasverbouing. Die bedreigings bestaan steeds en indringerplante het in sekere gebiede ook 'n bedreiging geraak.
Die plant het twee subspesies:
Ruschia uitenhagensis
Ruschia uitenhagensis is 'n vetplant uit die vygiefamilie wat endemies aan Suid-Afrika is en in die Oos-Kaap voorkom.
Ben Gazzara
Ben Gazzara (28 Augustus 1930 – 3 Februarie 2012) was 'n Amerikaanse akteur en regisseur. Hy was bekend vir sy rolle in die rolprente Anatomy of a Murder (1959), The Killing of a Chinese Bookie (1976), Road House (1989), en The Big Lebowski (1998).
Benediktus van Nursia
Benediktus van Nursia OSB (Latyn: Benedictus Nursiae; Italiaans: Benedetto da Norcia; 2 Maart 480 - 21 Maart 548) was 'n Christelike heilige wat in die Katolieke Kerk, Oosters-Ortodokse Kerk, Oriëntaal-Ortodokse Kerke en die Anglikaanse Gemeenskap vereer word, asook in die Ou Katolieke Kerke. Hy is 'n beskermheilige van Europa.
Lewe
Benediktus het 12 gemeenskappe vir monnike gestig in Subiaco, Lazio, Italië (sowat 65 km oos van Rome), voordat hy na Monte Cassino in die berge van Sentraal-Italië is. Die Orde van Sint Benediktus het later ontstaan en is nie 'n orde in die gewone sin van die woord nie, maar 'n konfederasie van outonome gemeentes.
thumb|links|180px|Sint Benediktus aan die skryf aan die Reël van Sint Benediktus, deur Herman Nigg (1849-1928). Benediktus is veral bekend vir die Reël van Sint Benediktus, 'n stel voorskrifte vir sy monnike om te volg. Dit toon 'n unieke gees van balans, matigheid en redelikheid, wat die meeste Christelike godsdiensgemeenskappe wat in die Middeleeue gestig is, oortuig het om dit te aanvaar. As gevolg daarvan het die reël een van die invloedrykste godsdiensregulasies in die Westerse Christendom geword. Giuseppe Carletti beskou sint Benediktus daarom as die stigter van Westerse Christelike monastisisme.
Reël van Sint Benediktus
Benediktus het die voorskrifte in 516 geskryf vir monnike wat in 'n gemeenskap onder die gesag van 'n ab woon. Dit bevat 73 kort hoofstukke. Dit bevat twee aspekte: spiritueel (hoe om 'n lewe op aarde te lei wat om Christus gesentreer is) en administratief (hoe om 'n klooster doeltreffend te bestuur). Meer as die helfte van die hoofstukke beskryf hoe om nederig en gehoorsaam te wees, en wat om te doen as 'n lid van die gemeenskap nie is nie.
Na aanleiding van die goue reël ora et labora ("bid en werk") het die monnike elke dag agt uur lank gebid, agt uur geslaap en agt uur aan handearbeid, die lees van heilige geskrifte en welsyn bestee.
Afrikaanse Taalraad
Die Afrikaanse Taalraad (ATR) is 'n nieregeringsorganisasie wat Afrikaans en die regte van sy sprekers binne 'n meertalige konteks bevorder. Dit gee erkenning aan die gedeelde geskiedenis van Afrikaans asook die diversiteit van sy sprekers en die uiteenlopende variëteite wat hulle praat: van Standaardafrikaans, Algemene Afrikaans (volgens die 2017-uitgawe van die Afrikaanse Woordelys en Spelreëls), Omgangsafrikaans in al sy fasette (van Kaaps, Overbergs, Weskusafrikaans, Oranjerivierafrikaans (Gariepafrikaans) tot Gautengse Afrikaans) en nog meer. Die Taalraad funksioneer as 'n konfederale liggaam met meer as 35 taal- en kultuurorganisasies in Suid-Afrika, Namibië en Nederland as lede en bevorder taalsamewerking in verskeie domeine, veral die onderwys. Gesamentlik verteenwoordig die Taalraad se lede meer as 500 000 mense oor die hele spektrum van die Afrikaanse gemeenskap.
Ontstaan
Die Afrikaanse Taalraad (ATR) is ná 'n intense, inklusiewe en veral raadplegende proses van vyf jaar (2003-2008) op 24 Mei 2008 te Wellington gestig: ’n proses wat aanvanklik deur die Nasionale Taalliggaam vir Afrikaans (NTLA) geïnisieer is. Meer as 100 verteenwoordigers van 40 organisasies landswyd het die stigtingsbyeenkoms bygewoon. Die Taalraad se stigting ingevolge artikel 185 van die Grondwet, het ook 'n skakel met die Kommissie vir die Bevordering en Beskerming van die Regte van Kultuur-, Geloofs- en Taalgemeenskappe (KGT-kommissie) geskep.
Hiermee wou die stigters die verdeeldheid tussen Afrikaanssprekendes probeer verminder en nuwe momentum vir die Afrikaanse taal skep. Prominente Afrikaanse rolspelers wat aan die raadplegende proses deelgeneem het, sluit in: Wannie Carstens, Christa van Louw, Karel Prinsloo, Jacques van der Elst, Hennie de Wet, Louise Combrink, Kallie Kriel, Gerrit Brand, Christo van de Rheede, Danny Titus, Hendrik Theys, Neville Alexander en talle ander.
Visie en missie
Die Taalraad se visie is 'n veeltalige Suid-Afrika waarin Afrikaans as inheemse taal, naas ander inheemse tale, as hoëfunksietaal en taal van bemagtiging in die breë gemeenskap gehandhaaf en bevorder word. Sy missie is die bevordering van Afrikaans en die belange van sy sprekers deur te steun op die beskerming wat die Grondwet van Suid-Afrika bied vir kultuur-, godsdiens- en taalregte van die breë gemeenskap.
Belangrike funksies van die Afrikaanse Taalraad sluit in optrede as:
Fokusgebiede
Die ATR ondersteun Afrikaans in 'n aantal werksgebiede of domeine wat in noue verband met mekaar staan, naamlik:
Afrikaans in die familie en gemeenskap
Die klem word hier geplaas op die oordrag van Afrikaans tussen die generasies as ’n voorvereiste vir die vitaliteit van Afrikaans. Aandag word ook geskenk aan die terugeis van mense se moedertaal waar hulle dit verloor het en die goeie bestuur van taal in gemeenskapsinstellings soos kerke en moskees. Tweede- en derdetaalsprekers van Afrikaans word as belangrike bydraers tot taalvitaliteit en die voortgesette groei van Afrikaans beskou. Die Taalraad lê derhalwe veral klem op kommunikasie met jong ouers oor strategies belangrike temas soos:
Afrikaansmediumonderrig op skoolvlak
Die Taalraad bevorder veral Afrikaansmediumonderrig op gemeenskapsvlak en beskou bemagtiging deur Afrikaans as die basis vir kwaliteitonderrig en prestasie. 'n Toevoegende benadering verseker die gebruik van Afrikaans se variëteite om “Skoolafrikaans” onder die knie te kry en om Engels deur Afrikaans te bemeester. Die Taalraad bevorder dus ook die insluiting van taalvariasie in die formele kurrikulum om toegang tot Afrikaanse skole en inklusiwiteit te verbeter.
Afrikaans op universiteitsvlak
Die Taalraad is veral besorg oor die druk waaronder Afrikaans op tersiêre vlak verkeer. Intervensies word gemaak om die nodelose afskaling van Afrikaans aan sekere instellings te probeer verhinder, dikwels in samewerking met lidorganisasies, veral Die Akademie vir Wetenskap en Kuns. Voorts word deurentyd, in samewerking met die Afrikaansdepartemente, gekyk na vooruitbeplanning vir Afrikaans as akademiese taal en Afrikaans as vak. Aandag word ook gegee aan die uitbou van Afrikaanse privaatuniversiteite en skakeling met Nederlandse universiteite.
Afrikaans vir versoening en alliansiebou
Die Taalraad se versoeningsrol tel as sy belangrikste funksie omdat versoening tussen Afrikaanssprekendes ’n voorvereiste vir samewerking oor taalkwessies is. Dit vereis oop gesprek oor Afrikaans se historiese bagasie wat opnuut in verskillende gemeenskappe deurgetrap moet word. Om dié rede bevorder die Taalraad gereeld gesprekke oor die taal se herkoms en sy sprekers asook skakeling tussen hulle. Die Taalraad bou ook voortdurend aan sy skakels op gemeenskapsvlak om die gesprekke sodoende al verder uit te brei.
Dieselfde geld vir versoening tussen Afrikaanssprekendes en die sprekers van die ander inheemse tale van die land en die Taalraad doen baie om onkunde en persepsies oor Afrikaans en Afrikaanssprekendes aan te spreek. ’n Alliansie van inheemse tale is nodig om ’n waarlik meertalige bestel te verseker. Dit is belangrik dat Afrikaans deel van hierdie gesprek bly, en ondersteuning bied waar nodig. Om dié rede is die Taalraad dan ook betrokke by die Indigenous Languages Action Forum (ILAF), wat die inheemse tale van die land bevorder, en die Pan-Suid-Afrikaanse Taalraad (PanSAT), wat veronderstel is om meertaligheid en taalregte te bevorder.
Skakeling met die owerhede
Die Taalraad verteenwoordig Afrikaanssprekendes in kontekste waarin daar geskakel moet word met owerhede. Oor die algemeen mik die Taalraad daarop om diskoerse op beleidsvlak ten gunste van Afrikaans en meertaligheid te stuur. ’n Voorbeeld hiervan is ’n wye petisie oor die inheemse status van Afrikaans en die Khoi- en Santale wat aan President Cyril Ramaphosa voorgelê is. Dit kom nadat die minister vir hoër onderwys, minister Blade Nzimande, beweer het dié tale is nie inheems nie.
Afrikaanse navorsing
Die Taalraad se standpunt is dat taalbeleid en -beplanning op goeie navorsing gebou moet word. Daarom bevorder en fasiliteer die Taalraad navorsingsinisiatiewe wat onder meer die volgende insluit:
Navorsingsprogram
Die Taalraad het sy ontstaan te danke aan 'n grondige bestekopname (gebaseer op die erkende navorsingsmetodologie) oor die stand van Afrikaans op daardie tydstip (2003-2004). Die uitkomste van die navorsing is gebruik om die bestuur van die wordende Taalraad te begelei op die pad wat dit moes loop om te kom waar dit vandag is. Die Taalraad ontwikkel daarom in aansluiting hierby tans opnuut 'n navorsingsprogram om feitegebaseerde beleidsbesluitneming te bevorder en om oorwoë implementeringstrategieë rakende aksies vir Afrikaans te ontwikkel. Daar word toenemend ook op die behoud, verdere ontwikkeling en inklusiwiteit van Afrikaans se infrastruktuur gefokus en dit is belangrik dat stappe en aktiwiteite in hierdie verband stewig ondersteun moet word deur die uitkomste van doelgerigte en beplande navorsing oor 'n groot verskeidenheid kwessies. Die Taalraad verwelkom dus nuwe navorsingsinisiatiewe en samewerkingsgeleenthede.
Kategorie 1: Kokers vir besondere prestasie
Kokers word toegeken aan mense wat ’n wesentlike bydrae gemaak het tot een of meer van die onderstaande subkategorieë:
Jy kan een persoon vir al drie subkategorieë nomineer of drie afsonderlike mense – een in elke subkategorie. Een kandidaat kan egter nie in meer as een kategorie wen nie.
Kategorie 2: Spesiale Kokers vir ’n lewenslange bydrae tot Afrikaans
Hierdie kategorie is gemik op afgetredenes of mense aan die einde van hulle loopbaan. Jy kan een of twee kandidate in hierdie kategorie nomineer.
Kategorie 3: Jeugtoekennings
Hierdie aansporingsprys is gemik op jong mense wat Afrikaans op nuwe maniere inspan en geesdrif vir die taal onder ander jeugdiges kweek. Jy kan een of twee kandidate in hierdie kategorie nomineer. Ons gee drie toekennings aan mense wat 35 jaar of jonger is.
Silikon-30
Silikon-30 (chemiese notasie: Si) is 'n stabiele isotoop van silikon. Dit is 'n seldsame isotoop.
KMR
Si het 'n kernspin I=0 en is daardeur in teenstelling met silikon-29 ongeskik vir kernmagnetiese resonansie.
Nukleosintese
Hierdie kern is wat sy nukleosintese betref nes silikon-29 'n sekondêre kern en nie 'n primêre kern soos silikon-28 nie. Dit verklaar waarom silikon-30 en -29 taamlik seldsaam is.
Isotoopverhoudings
Klein wisselings in die verhouding van die isotope word in die geochemie uitgedruk in die grootheid δ30Si.
Die monsters word gewoonlik gefluorineer met HF, of  en die  wat gevorm word, word aan masaspektrometrie onderwerp. Die metode is tydens die Apollo-maanlandings gebruik en daar is gevind dat die maangrond ryk is in silikon-30 en suurstof-18, omdat dit blootgestel is aan 'n bombardement van mikrometeoriete en kosmiese straling. Dit tref die ligter isotope meer as die swaarder kerne.
In meteoriete is gevind dat in chondrules en insluitings groot afwykings van δ30Si tot 20‰ kan optree. Later is in silikonkarbied wat in meteoriete gevind word selfs waardes van δ30Si ~ 110‰ en δ29Si tot 160‰ gemeet.
Halicnemia papillosa
Halicnemia papillosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Halicnemia en tot die familie Heteroxyidae. Die wetenskaplike naam van die spesie is die eerste keer geldig gepubliseer in 1905 deur Thiele.
Spaanse danser
Die Spaanse danser (Hexabranchus sanguineus) is tipe seeslak wat voorkom in die tropiese gedeeltes van die Stille- en Indiese oseane asook die Karibiese See. Meer spesifiek; dit kom voor in die Rooisee en aan die ooskus van Afrika suidwaarts tot by KwaZulu-Natal. Die naam is afgelei van die bewegings wat die seedier wanneer dit swem asook die rooi kleur. In Engels staan dit bekend as die Spanish dancer.
Die seedier word tot 600 mm lank en kan rooi of oranje wees van kleur. In sommige areas is die seedier geneig om gevlek te wees. Die kieue is ligter van kleur. Die seedier leef vanaf die tussengety sone asook op riwwe in water wat tot 50 m diep is. Die klein garnaal Zenopontonia imperator word dikwels saam hulle gevind. Hulle vreet sponse, seewurms en sekere skulpies. Die spesie kom algemeen voor.
Saikat Ahamed
Saikat Ahamed (gebore 1970) is 'n Britse akteur. Hy is bekend vir sy rolle in die rolprent East Is East (1999) en in die televisiereekse Monday Monday (2009), Trollied (2011), en Wizards vs. Aliens (2012).
Koebeerivier
Die Koebeerivier is 'n rivier wat suidwaarts vloei in die verrenoorde van die Wes-Kaap, Suid-Afrika. Dit vorm vir sy hele lengte die provinsiale grens met die Noord-Kaap.
Oorsprong
By die samevloei van die Klein-Koebee met die Oorlogskloofrivier suid van die Oorlogskloof en 30 km oos van Klawer.
Monding
Die rivier mond in die Doringrivier wat weer by die Olifants (Weskus) aansluit.
Ruschia umbellata
Ruschia umbellata is 'n vetplant uit die vygiefamilie wat endemies aan Suid-Afrika is en in die Wes-Kaap voorkom.
Museo del Prado
Die Prado Museum (Spaans: Museo del Prado; Spaanse fonetiese spelling: muˈseo ðel ˈpɾaðo), amptelik bekend as die Museo Nacional del Prado, is Spanje se belangrikste nasionale kunsmuseum. Dit is geleë in sentraal-Madrid. Dit beskik oor die gesogste versamelings Europese kuns, wat dateer uit die 12de eeu tot die vroeë 20ste eeu. Dit is gebaseer op die voormalige Spaanse Koninklike Versameling. As sulks is dit die enkele beste versameling van Spaanse kuns. Dit is aanvanklik in 1819 gestig as 'n skilder- en beeldhoumuseum, maar huisves ook belangrike versamelings van ander soort werke. Die Museo Nacional de Prado is een van die mees besoekte museums in die wêreld. Verskeie werke deur Goya, die mees verteenwoordigde kunstenaar in die museum, sowel as werke deur Bosch, El Greco, Rubens, Titiaan, en Velázquez, is slegs sommige van die hoogtepunte uit dié versameling. Velázquez, met sy skerp oog en aanvoeling vir kuns, was ook verantwoordelik daarvoor dat groot dele van die museum se versameling Italiaanse meesterwerke vanuit Italië na Spanje oorgebring is, wat dit tans die grootste versameling Italiaanse meesterwerke buite Italië maak.
Die Prado, met die nabygeleë Thyssen-Bornemisza Museum en die Museo Reina Sofía, vorm deel van Madrid se "Goue Driehoek van Kuns", wat in 2021 ingesluit is in UNESCO se lys van Wêrelderfenisgebiede.
Richard Hayes (sanger)
Richard Hayes (5 Januarie 1930 – 10 Maart 2014) was 'n Amerikaanse akteur. Hy was bekend vir sy rolle in die rolprent Radio Days (1987) en in die televisiereekse Two Girls Named Smith (1951), The Jerry Lester Show (1963), en Name That Tune (1970).
Ontmitologisering
Ontmitologisering as hermeneutiese benadering tot religieuse tekste poog om kosmologiese en historiese bewerings van filosofiese, etiese en teologiese leerstellings te skei. Rudolf Bultmann (1884-1976) het die term ontmitologisering (in Duits: Entmythologisierung) in hierdie konteks bekendgestel, maar die konsep het vroeër presedente.
Geissorhiza intermedia
Geissorhiza intermedia is 'n meerjarige blomplant en geofiet wat tot die genus Geissorhiza behoort en deel is van die fynbos. Die spesie is endemies aan die Wes-Kaap. Dit kom op die Simonsberg en Vier-en-Twintigriviereberg voor. Hier is daar drie subpopulasies wat in rotsskeure en die basis van kranse groei. Die plant word as seldsaam beskou.
Ontmitologisering
Wanneer daar gewoonlik van ontmitologisering gepraat word, word bedoel dat dinge soos Jesus se maagdelike geboorte, wonderwerke, opstanding uit die dood en hemelvaart, mites is en nie historiese gebeure nie.
Die Duitse teoloog Rudolf Bultmann redeneer in sy 1941 Nuwe Testament en mitologie dat dit nie meer geloofwaardig is om te eis dat Christene die mitiese wêreldbeeld van die Nuwe Testament moet aanvaar nie.
Hy is voorts van mening dat jy nie elektriese ligte en radio's kan gebruik en, in die geval van siekte, gebruik maak van moderne mediese en kliniese middele, en terselfdertyd in die gees en wonderwêreld van die Nuwe Testament glo nie. Om die Nuwe-Testamentiese mitologie in kosmologiese terme, as 'n beskrywing van die heelal, te interpreteer, is volgens hom nie geloofwaardig nie. Hierdie interpretasie moet vervang word deur 'n antropologiese interpretasie wat "die waarheid van die kerygma as kerygma onthul aan diegene wat nie mitologies dink nie."
Hy vra voorts of die Christelike proklamasie van vandag kan verwag dat mans en vroue die mitiese wêreldbeeld as waar moet erken? Dit sou beide nutteloos en onmoontlik wees. Dit sou nutteloos wees, want daar is niks spesifiek Christelik aan die mitiese wêreldbeeld nie, wat bloot die wêreldbeeld is van 'n vroeëre tyd wat nog nie deur wetenskaplike denke gevorm is nie. Dit sou onmoontlik wees, want niemand kan 'n wêreldbeeld van suiwer resolusie toepas nie, want dit word alreeds met 'n mens se historiese situasie gegee.
Philip Seymour Hoffman
Philip Seymour Hoffman was 'n Amerikaanse akteur en vervaardiger. Hy was bekend vir sy rolle in die rolprente Almost Famous (2000), Capote (2005), Charlie Wilson's War (2007), en The Master (2012).
Ontbytgraan
Ontbytgraan is 'n ontbytkos gemaak van verwerkte graankorrels. Dit word tradisioneel geëet as deel van ontbyt, of 'n versnapering, hoofsaaklik in Westerse samelewings.
Alhoewel warm graansoorte soos pap en graan die langste geskiedenis het, het gereed-vir-eet koue graan teen die laat 19de eeu verskyn en word dit meestal gemeng met suiwelprodukte, tradisioneel beesmelk. Dit kan ook met jogurt of plantgebaseerde melk geëet word, soms word vrugte of neute bygevoeg.
Geskiedenis
In 1902 het "Force" koringvlokkies die eerste gereed-vir-eet ontbytgraan geword wat in die Verenigde Koninkryk bekendgestel is. Die graankos, en die Sunny Jim-karakter, het groot sukses in Brittanje behaal, en op sy hoogtepunt in 1930 is 12,5 miljoen pakkies in een jaar verkoop.
Moderne graan
In 2016 en 2017 het Amerikaners 3,1 miljard bokse graan gekoop, meestal die koue gereed-om-te-eet graan. In 'n graanmark van $9,8 miljard was koue graanaankope 88% van die totaal (12% vir warm graan), met die algehele graanmark wat gedaal het as gevolg van verminderde verbruik van suiker en suiwelprodukte. Kellogg's en General Mills het elk 30% van die markaandeel vir koue graan gehad. Honey Nut Cheerios was die voorste koue graan.
Verwerking van graankorrels
Die verwerking van korrels help om die semels en graankiem te skei, maar kan voedingstowwe, soos B-vitamiene en dieetvesel, verwyder. Verwerking is die modifikasie van 'n graan of mengsel van korrels wat gewoonlik plaasvind in 'n fasiliteit ver van die plek waar die produk geëet word. Dit onderskei "ontbytgraan" van voedsel wat gemaak word van graan wat verander en gekook is op die plek waar dit geëet word.
Ontbytgraan kan verryk word met dieetminerale en vitamiene. In Kanada, byvoorbeeld, kan ontbytgraan versterk word met spesifieke hoeveelhede mikrovoedingstowwe per 100 gram graan, soos tiamien, (2.0) mg), niasien (4,8 mg), en vitamien B6 (0,6 mg).
Muesli
Muesli is 'n ontbytgraan gebaseer op ongekookte gerolde hawermout, vrugte en neute. Dit is omstreeks 1900 deur die Switserse geneesheer Maximilian Bircher-Benner ontwikkel vir pasiënte in sy hospitaal.
Suid-Afrika
Mieliepap word gebruik in 'n verskeidenheid maaltye wat deur die dag geëet word. In die Afrikaanse kultuur van afstammelinge van Nederlandse boere en Franse Hugenote word dit gewoonlik met suiker bestrooi en dan met melk geëet; dit kan tot 'n baie stywe konsekwentheid gemaak word ("krummelpap" genoem) of 'n meer romerige pap-konsekwentheid ("slappap" genoem). Dit word gewoonlik van mieliemeel gemaak en word onder verskeie handelsname verkoop. Paphandelsmerke uniek aan Suid-Afrika sluit in Jungle Oats en Bokomo Maltabella (gemaak van gemoute sorghum). In ander dele van Afrika staan dit bekend as ugali, bota, en banku of "makkau".
Verenigde Koninkryk
Skotland is bekend vir sy verbruik van hawer. In Noord-Ierland het die maatskappy White's sedert 1841 hawer in Tandragee gemaal. Engeland het vir eeue lank pap in hul kultuur opgeneem. Baie van die verskillende soorte pap is spesiaal vir die koninklike familie gemaak, insluitend 'n soort pap genaamd "ertjiepap". Hierdie spesifieke gereg is vir koning Richard II gemaak.
Geissorhiza inflexa
Die witsyblom (Geissorhiza inflexa) is 'n meerjarige blomplant en geofiet wat tot die genus Geissorhiza behoort en deel is van die fynbos. Die spesie is endemies aan die Wes-Kaap. Die plant kom voor van die Piketberg tot die boonste gedeelte van die Breederiviervallei, Kaapse Skiereiland, Bredasdorp en Swellendam. Die plant het 80% van sy habitat afgestaan aan ontwikkeling en gewasverbouing. Die bestaande subpopulasies is gefragmenteerde oorblyfsels van die vroeëre plante wat steeds bedreig word deur verdere oorbeweiding, ontwikkeling, 'n gebrek aan brandbestuur en indringerplante.
Ontbytgraan
Navorsing
Verbruik van ontbytgraan is onder voorlopige navorsing vir die potensiaal om voeding te verbeter en chroniese siektes te bekamp. Gereelde verbruik van ontbytgraan word geassosieer met 'n laer risiko om oorgewig of vetsugtig te wees. Veselryke ontbytgraankos word geassosieer met 'n laer risiko van diabetes.
Siviele sameswering
'n Siviele sameswering of samespanning is 'n ooreenkoms tussen twee of meer partye om 'n derde party van wettige regte te ontneem of om 'n derde party te mislei om 'n onwettige doel te bereik. 'n Sameswering kan ook verwys na 'n groep mense wat 'n ooreenkoms maak om 'n vennootskap te vorm waarin elke lid die agent of 'n vennoot van elke ander lid word en beplan of instem om 'n daad te pleeg. Dit is nie nodig dat die samesweerders in alle fases van die beplanning betrokke is of van alle besonderhede bewus is nie. Die vrywillige ooreenkoms en openlike optrede deur een samesweerder ter bevordering van die plan is die belangrikste elemente wat nodig is om 'n sameswering te bewys.
Die wettige elemente wat nodig is om 'n siviele sameswering tot stand te bring, is wesenlik dieselfde as vir die totstandkoming van 'n kriminele sameswering, dit wil sê daar is 'n ooreenkoms tussen twee of meer natuurlike persone om die wet op 'n sekere tyd in die toekoms te oortree of 'n wettige doelwit op onwettige wyse te bereik. Die strafreg vereis dat een van die samesweerders 'n openlike stap neem om die onwettige daad te bewerkstellig om die werklikheid van hul voorneme om die wet te verbreek, te demonstreer, terwyl in 'n siviele sameswering is 'n openlike stap om die onregmatige doel te bereik nie nootwendig nodig nie.
Etimologies kom die term van die Latynse con- "met, saam" en spirare "om asem te haal".
Ruschia versicolor
Ruschia versicolor is 'n vetplant uit die vygiefamilie wat endemies aan Suid-Afrika is en in die Noord-Kaap voorkom.
Cannes-rolprentfees 1963
Die 16de Cannes-rolprentfees is van 9-23 Mei 1963 in Cannes, Frankryk, gehou. Die Palme d'Or is toegeken aan The Leopard (Il Gattopardo) deur Luchino Visconti. Die fees is geopen met The Birds deur Alfred Hitchcock. Die Franse dramaturg Armand Salacrou was die president van die jurie.
Pryse
duimnael|140px|Salacrou Harcourt, president van die jurie. duimnael|140px|Luchino Visconti, wenner van die Palme d'Or. Van die mense en prente wat in 1963 pryse ontvang het, is:
Kortprente
Halicnemia patera
Die spons behoort tot die genus Halicnemia en tot die familie Heteroxyidae. Die wetenskaplike naam van die spesie is die eerste keer geldig gepubliseer in 1864 deur Bowerbank.
Halicometes
Halicometes is 'n genus van sponse uit die klas van die Demospongiae (gewone sponse).
Nudibranchia
Nudibranchia, bekend as seenaakslakke, is 'n orde wat hoort tot die klas Gastropoda. Die is die grootste groep van seeslakke met meer as 3000 spesies wat beskryf is. Dit is 'n groot diverse groep met een gemeenskaplike kenmerk: as volwassenes beskik hulle nie oor 'n skulp nie. Die woord nudibranch beteken naak kieue.
Philenoptera bussei
Die boom se FSA-nommer is 238.1.
Ben Aldridge (akteur)
Ben Aldridge (gebore 12 November 1985) is 'n Engelse akteur. Hy is bekend vir sy rolle in die televisiereekse Lark Rise to Candleford (2008), Our Girl (2014), en Fleabag (2016).
Halicnemia salomonensis
Halicnemia salomonensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Halicnemia en tot die familie Heteroxyidae. Die wetenskaplike naam van die spesie is die eerste keer geldig gepubliseer in 1922 deur Dendy.
Donsigespinnekopbos
Die donsigespinnekopbos (Serruria phylicoides) is 'n blomdraende struik wat tot die genus Serruria behoort en deel van die fynbos vorm. Die plant is endemies aan die Wes-Kaap, waar dit voorkom in die Du Toitskloofberge, die Hottentots-Hollandberge, die Riviersonderendberge en die Kleinrivierberge. Die struik word 1,0 m hoog en dra blomme van Augustus tot November.
Vuur vernietig die plant maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is tweeslagtig. Bestuiwing vind plaas deur die werking van insekte. Die plant groei hoofsaaklik in sandgrond op hellings en vlaktes op hoogtes van 330-1 800 m.
In Engels staan dit as die Bearded spiderhead bekend.
Geissorhiza ixioides
Geissorhiza ixioides is 'n meerjarige blomplant en geofiet wat tot die genus Geissorhiza behoort en deel is van die fynbos. Die spesie is endemies aan die Wes-Kaap en kom in die laer Doornriviervallei voor. Dit is eers in 2016 deur Goldblatt en J.C. Manning as 'n spesie beskryf en tot op daardie stadium as 'n sinoniem van Geissorhiza leipoldtii beskou.
Arctotis debensis
Arctotis debensis is 'n plant wat hoort tot die genus Arctotis. Die spesie is endemies aan die Oos-Kaap en kom van King William's Town tot by die Pririewoud voor. Dit het 'n voorkomsgebied van slegs 186 km² en het reeds 30% van sy habitat afgestaan aan ontwikkeling, oorbeweiding en gewasverbouing. Die bedreigings bestaan steeds.
John Cecil Holm
John Cecil Holm (4 November 1904 – 24 Oktober 1981) was 'n Amerikaanse skrywer en akteur. Hy was bekend vir sy rolle in die rolprente Three Men on a Horse (1936), Blonde Inspiration (1941), en Best Foot Forward (1943), en in die televisiereeks Matinee Theatre (1955).
Rick Hoffman
Rick Hoffman (gebore 12 Junie 1970) is 'n Amerikaanse akteur. Hy is bekend vir sy rolle in die rolprente Blood Work (2002), Cellular (2004), en Hostel (2005), en in die televisiereeks Suits (2011).
StG 44
Die StG 44 (afkorting van Sturmgewehr 44, "aanvalsgeweer 44") is 'n Duitse aanvalsgeweer wat tydens die Tweede Wêreldoorlog deur Hugo Schmeisser ontwikkel is. Dit staan ook bekend onder sy vroeë benamings as die MP 43 en MP 44 (Maschinenpistole 43 en 44). Die StG 44 was 'n verbetering van 'n vroeëre ontwerp, die Maschinenkarabiner 42(H).
Die StG 44 was die eerste suksesvolle aanvalsgeweer, met kenmerke soos ‘n intermediêre patroon, beheerbare outomatiese vuur, 'n meer kompakte ontwerp as 'n gevegsgeweer met 'n hoër vuurtempo, en wat hoofsaaklik ontwerp is om teikens binne 'n paar honderd meter te tref. Ander gewere was destyds ontwerp om teikens van meer as 'n duisend meter te tref, maar daar is gevind dat dit meer as die afstand is waarin die meeste vyandelike aanslae werklik plaasgevind het.
Die StG 44 het sy rol doeltreffend vervul, veral aan die Oosfront, en bied 'n aansienlik groter volume vuur in vergelyking met standaard infanteriegewere. Die StG het grootliks die Sowjet-AK-47 beïnvloed, wat twee jaar na die einde van die oorlog in diens geneem is. Die StG se invloed kan steeds gesien word in moderne aanvalsgewere, wat ná die Tweede Wêreldoorlog die globale standaard vir infanteriegewere geword het.
Hugh Hurd
Hugh Hurd (1925 – 1995) was 'n Amerikaanse akteur. Hy was bekend vir sy rolle in die rolprente Shadows (1958), Mafioso (1962), A Woman Under the Influence (1974), en Who's the Man? (1993).
Reynoldsgetal
Die Reynoldsgetal is 'n dimensielose getal wat 'n aanduiding van turbulensie is.
Waar:
Kosmiese mikrogolfagtergrond
thumb|280px|Temperatuurverskille in die kosmiese mikrogolfagtergrond.
Kerkvaders
Die Kerkvaders, vroeë Kerkvaders of Christelike vaders was antieke en invloedryke Christelike teoloë en skrywers wat die intellektuele en doktrinale fondamente van die Christendom gevestig het. Die historiese tyd waarin hulle werksaam was, het as die Patristiese of Kerkvaderlike Tydperk bekend geword en het van omstreeks die laat 1ste eeu tot die middel 8ste eeu geduur. Dit het veral in die 4de en 5de eeu floreer, terwyl die Christelike kerk as die staatskerk van die Romeinse Ryk gevestig is.
Kosmiese mikrogolfagtergrond
Die kosmiese mikrogolfagtergrond (KMA) in Oerknalkosmologie is elektromagnetiese straling as ’n oorblyfsel van ’n vroeë stadium van die heelal. Die KMA is flou kosmiese agtergrondstraling wat die hele ruimte vul. Dit is ’n belangrike bron van data oor die vroeë heelal omdat dit die oudste elektromagnetiese straling in die heelal is; dit dateer van die herkombinasie-epog. Deur ’n tradisionele optiese teleskoop is die ruimte tussen sterre en sterrestelsels (die "agtergrond") heeltemal donker. ’n Radioteleskoop wat sensitief genoeg is, registreer egter ’n dowwe agtergrondgeraas, of -gloed, byna isotropies (met dieselfde fisiese eienskappe in alle rigtings), wat nie verbind word met enige ster, sterrestelsel of ander voorwerp nie. Hierdie gloed is die sterkste in die mikrogolfstreek van die radiospektrum.
Kerkvaders
In tradisionele dogmatiese teologie word skrywers wat Kerkvaders was as gesaghebbend beskou, en 'n ietwat beperkende definisie word gebruik. Die akademiese veld van die studie van die Kerkvaders het die omvang van die term egter uitgebrei en daar is geen definitiewe lys van Kerkvaders nie. Sekere elemente van sommige skrywers wat 'n groot bydrae gelewer het tot die ontwikkeling van die latere Christelike teologie is daarna veroordeel.
David Ames (akteur)
David Ames (gebore 10 Augustus 1983) is 'n Engelse akteur. Hy is bekend vir sy rolle in die rolprent The Telemachy (2012) en in die televisiereekse Holby City (1999) en Doctor Who (2005).
Polyceroidea
Families
Die volgende families hoort tot die superfamilie:
Kerkvaders
Groot vaders
thumb|260px|Die Kerkvaders, 'n 11de-eeuse miniatuur uit [[Kiëf-Roes.]]
In die Katolieke en Oosters-Ortodokse Kerk was daar elk vier vaders wat die "Groot Kerkvaders" genoem word.
One Day Remains
One Day Remains is die debuut-ateljeealbum deur die Amerikaanse rockgroep Alter Bridge, vrygestel deur Wind-up Records op 10 Augustus 2004.
Die album is vervaardig deur Ben Grosse, wat dit die groep se enigste album maak wat nie vanaf 2020 deur Michael "Elvis" Baskette vervaardig is nie; boonop is dit die enigste vrystelling deur die groep waarop die hoofsanger Myles Kennedy nie kitaar speel nie. Dit is vanaf November 2004 as goud in die Verenigde State gesertifiseer, met wêreldwye verkope wat 750 000 behaal het.
Daar word gesê die album het sy naam gekry van die groeplede se houding dat die lewe geleef moet word asof daar net een dag oor is. Kitaarspeler Mark Tremonti het ook in 'n onderhoud gesê die titel is 'n verwysing na die titelkaarte wat in die 2001-fliek Donnie Darko verskyn het, en is een van die name wat die groep oorweeg het om te gebruik voordat hulle op Alter Bridge besluit het.
Kosmiese mikrogolfagtergrond
Die toevallige ontdekking van die KMA in 1964 deur die Amerikaanse radiosterrekundiges Arno Penzias en Robert Wilson was die uiteinde van werk wat in die 1940's begin is en waarvoor die ontdekkers in 1978 die Nobelprys vir fisika ontvang het.
Geissorhiza juncea
Geissorhiza juncea is 'n meerjarige blomplant en geofiet wat tot die genus Geissorhiza behoort en deel is van die fynbos. Die spesie is endemies aan die Wes-Kaap.
Kosmiese mikrogolfagtergrond
KMA is ’n belangrike bewys van die Oerknal-oorsprong van die heelal. Toe die heelal jonk was, voor die vorming van sterre en planete, was dit digter en baie warmer, en was dit gevul met die eenvormige gloed van ’n witwarm mis van waterstofplasma. Namate die heelal uitgedy het, het die plasma én die straling wat dit gevul het, afgekoel. Toe die heelal koel genoeg was, het protone en elektrone gekombineer om neutrale waterstofatome te vorm. Anders as die ongekombineerde protone en elektrone, kon hierdie nuut gevormde atome nie die termiese straling deur middel van Thomson-verstrooiing verstrooi nie, en so het die heelal deursigtig geword in plaas van om ’n ondeursigtigte mis te wees. Kosmoloë verwys na die tydperk toe neutrale atome die eerste keer gevorm het as die "herkombinasie-epog" en die verskynsel kort daarna, toe fotone vrylik deur die ruimte begin beweeg het in plaas daarvan om voortdurend deur elektrone en protone in plasma verstrooi te word, as "fotonontkoppeling". Die fotone wat in die tydperk van fotonontkoppeling bestaan het, versprei sedertdien steeds, hoewel hulle dowwer en minder energiek word omdat die uitdying van die heelal veroorsaak dat hulle golflengte mettertyd toeneem (en golflengte is omgekeerd gelyk aan energie, volgens Planck se verhouding).
Presiese meting
’n Presiese meting van die KMA is uiters belangrik in kosmologie, want enige voorgestelde model van die heelal moet hierdie straling kan verduidelik. Die KMA het ’n termiese swartstralerspektrum by ’n temperatuur van 2.725 K. Die stralingsdigtheid dEν/dν bereik ’n hoogtepunt by 160,23 GHz, in die mikrogolfomvang van frekwensies, wat ooreenstem met ’n fotonenergie van sowat 6,626 ⋅ 10-4 eV. Alternatiewelik, as stralingsdigtheid gedefinieer word as dEλ/dλ, is die maksimum golflengte 1,063 mm (282 GHz, 1,168 ⋅ 10-3 eV fotone). Die gloed is byna eenvormig in alle rigtings, maar die klein variasies toon ’n spesifieke patroon, dieselfde as wat verwag sal word van ’n redelik eenvormig verspreide warm gas wat uitgesit het tot die huidige grootte van die heelal. Veral die stralingsdigtheid teen verskillende waarnemingshoeke in die lug bevat klein anisotropieë, of onreëlmatighede, wat verskil na gelang van die grootte van die streek wat ondersoek word. Hulle is in detail gemeet en kom ooreen met wat verwag kan word as klein termiese variasies, wat veroorsaak word deur kwantumskommelings van materie in ’n baie klein ruimte, uitgesit het tot die grootte van die waarneembare heelal wat ons vandag sien. Dié veld word baie aktief bestudeer en wetenskaplikes probeer om beter data te kry sowel as om die aanvanklike toestande van uitdying beter te vertolk. Hoewel baie verskillende prosesse die algemene vorm van ’n swartstralerspektrum kan teweegbring, het geen ander model buiten die Oerknal nog die wisselings verduidelik nie. Daarom beskou die meeste kosmoloë die Oerknalmodel as die beste verduidelik van die KMA.
Die hoë mate van eenvormigheid dwarsdeur die waarneembare heelal en die klein, maar gemete anisotropie ondersteun die Oerknalmodel in die algemeen en die ΛKDM-model in besonder.
Eienskappe
thumb|300px|’n Grafiek van die spektrum van die kosmiese mikrogolfagtergrond. Die kosmiese mirogolfagtergrondstraling is ’n emissie van eenvormige swartstraler- termiese energie uit alle dele van die lug. Die straling is onreëlmatig teen sowat een deel in 100 000.
In die Oerknalmodel word voorspel dat die pas ontstaande heelal ná sowat 10-37 sekondes eksponensiële groei ondergaan het wat fetlik alle onreëlmatighede uitgestryk het. Die oorblywende onreëlmatighede is veroorsaak deur kwantumskommelings in die inflasieveld wat die inflasie veroorsaak het. Lank voor die vorming van sterre en planete was die vroeë heelal kleiner en baie warmer. Van sowat 10-6 sekondes ná die Oerknal is dit gevul met ’n eenvormige gloed van witwarm mis van die wisselwerkende plasma van fotone, elektrone en barione.
Namate die heelal uitgedy het, het afkoeling veroorsaak dat die energiedigtheid van die plasma begin afneem het totdat dit moontlik geraak het vir die elektrone om met die protone te kombineer en so waterstofatome te vorm. Hierdie herkombinasie het plaasgevind toe die temperatuur sowat 3 000 K was, of toe die heelal sowat 379 000 jaar oud was. Omdat fotone nie ’n wisselwerking met hierdie elektries neutrale atome gehad het nie, het die fotone vrylik deur die ruimte begin beweeg en dit het die ontkoppeling van materie en straling tot gevolg gehad.
Die kleurtemperatuur van die ontkoppelde fotone neem sedertdien voortdurend af; dit is nou 2.726 K, en sal aanhou afneem namate die heelal uitdy. Volgens die Oerknalmodel kom die straling uit die lug wat ons vandag meet, van ’n sferiese oppervlak bekend as die "oppervlak van die laaste verstrooiing". Dit verteenwoordig die stel liggings in die ruimte waar die ontkoppeling na raming plaasgevind het en op ’n tydstip sodat die fotone van daardie afstand af waarnemers pas bereik het. Die meeste van die stralingsenergie in die heelal is in die kosmiese mikrogolfagtergrond, en dit maak ’n klein deeltjie van rofweg 6 uit van die totale digtheid van die heelal.
Halicometes cometes
Halicometes cometes is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Halicometes en tot die familie Tethyidae. Die wetenskaplike naam van die spesie is die eerste keer geldig gepubliseer in 1879 deur Schmidt.
Kosmiese mikrogolfagtergrond
Eienskappe
Die energiedigtheid van die KMA is 0.25 eV/cm3 (4.005 J/m3 of 400-500 fotone/cm3).
Hulk
Die Hulk is 'n superheld wat in Amerikaanse strokiesverhale van Marvel Comics verskyn. Die karakter is deur die skrywer Stan Lee en kunstenaar Jack Kirby geskep, en het in Mei 1962 die eerste keer in die debuutuitgawe The Incredible Hulk verskyn. Die karakter, wat dissosiatiewe identiteitsteuring het, word hoofsaaklik verteenwoordig deur dr. Robert Bruce Banner, 'n fisiek swak, asosiale en teruggetrokke dokter; en sy alter ego die Hulk, 'n groen, supersterk humanoïed (niemens met 'n menslike vorm). Albei voel gegrief teenoor mekaar.
Die karakter
thumb|250px|links|'n Muurskildering van die Hulk in [[Spanje.]] Ná 'n toevallige blootstelling aan gammastrale toe Banner tydens die ontploffing van 'n eksperimentele bom die lewe van Rick Jones red, verander hy fisiek in die die Hulk wanneer hy emosionele stres ervaar, gewillig of onwillig. Dié transformasie lei dikwels tot vernietigende stormlope en tot konflikte wat Banner se burgerlike lewe ontwrig. Die Hulk se vlak van krag stem gewoonlik ooreen met sy vlak van woede.
Ondanks beide Hulk en Banner se behoefte aan afsondering, is daar baie mense wat hulle ondersteun: Banner se liefde, Betty Ross, sy beste vriend, Rick Jones, sy niggie die She-Hulk en sy terapeut en bondgenoot Doc Samson. Volgens Lee is die Hulk se skepping geïnspireer deur 'n kombinasie van Frankenstein en dr. Jekyll en mnr. Hyde. Hoewel die Hulk se kleur afgewissel het tydens sy publikasiegeskiedenis, is dit meestal groen.
Die Hulk is een van die ikoniesste karakters in die moderne kultuur en het op 'n verskeidenheid gebruikersartikels verskyn, soos klere. Die karakter is die eerste keer op televisie uitgebeeld deur Bill Bixby en Lou Ferrigno in die reeks van 1978 The Incredible Hulk, The Incredible Hulk Returns (1988), The Trial of the Incredible Hulk (1989) en The Death of the Incredible Hulk (1990). In rolprente is sy karakter vertolk deur Eric Bana in 2003 se Hulk. Hy is daarna ook uitgebeeld deur Edward Norton (2008) en Mark Ruffalo in latere verskynings in die franchise.
Grigori Abrikosov
Grigori Abrikosov (30 Augustus 1932 – 13 April 1993) was 'n Sowjetse en Russiese akteur.
Robert Hoffman (akteur)
Robert Hoffman (gebore 21 September 1980) is 'n Amerikaanse akteur en skrywer. Hy is bekend vir sy rolle in die rolprente She's the Man (2006), Shrooms (2007), Step Up 2: The Streets (2008), en Take Me Home Tonight (2011).
Adenium dhofarense
Adenium dhofarense is 'n vetplant wat deel is van die Apocynaceae familie. Die plant is endemies aan Oman.